Fatima Yusuf

Fatima Yusuf-Olukoju (Tí wọ́n bí ní ọjọ́ kejì 2 oṣù karùn-ún, Ọdún 1971 ní Ọ̀wọ̀, Ìpínlẹ̀ Òndó) jẹ́ Asáré Nàìjíríà tó ti fẹhìntì, tó sáábà máa ń díje ní 400 mitàsì ní gbogbo ìgbà tó ń sáré. Ó gba ipò kìíní ní ìdíje  400 mitàsì ní 1991 All-Africa Games àti ipò kejì ní ìdíje 200 mitàsì. Ó fẹ́ Adewale Olukoju.

 Ayé rẹ̀ 
Ó padà díje ní 200 mitàsì, ìdíje ti gbogbo ayé ní Spain níbi tó ti sá 22.28 Ìṣẹ́jú-àáyá. Òun náà tún ni obìnrin àkọ́kọ́ ní ilẹ̀ Adúláwọ̀ láti sáré lábẹ́ àádọ́ta Ìṣẹ́jú-àáyá ní 400 mitàsì. Ó sá 49.43 Ìṣẹ́jú-àáyá ní ọdún 1995 ní ìdíje tó wáyé láàárín àwọn Adúláwọ̀. 

Ó díje fún Nàìjíríà ní súmà Òlípíkìsì ti ọdún 1996 tí wọ́n ṣe ní Atlanta United States ní 400 mitàsì níbi tó ti gbá ipò kẹfà pẹ̀lú Ìṣẹ́jú-àáyá 49.77 àti 4 x 400 mitàsì níbi tó ti gba ẹbùn fàdákà pẹ̀lú àwọn akẹgbẹ́ rẹ̀ Bisi Afolabi, Charity Opara àti Falilat Ogunkoya lẹ́yìn ìlú America tó gbé ìdíje náà kalẹ̀. Ó lọ sí Azusa Pacific University.

 Ìtọ́kasí 


 databaseOlympics





Ẹ̀ka:Àwọn tó gba ẹ̀ṣọ́ fàdakà Òlímpíkì fún Nàìjíríà